CELEX: 62019TN0399
Language: sk
Date: 2019-06-25 00:00:00
Title: Vec T-399/19: Žaloba podaná 25. júna 2019 — Polskie Górnictwo Naftowe i Gazownictwo/Komisia

26.8.2019   
            
            
               SK
            
            
               Úradný vestník Európskej únie
            
            
               C 288/57
            
         
      Žaloba podaná 25. júna 2019 — Polskie Górnictwo Naftowe i Gazownictwo/Komisia
      (Vec T-399/19)
      (2019/C 288/70)
      Jazyk konania: poľština
      
         Účastníci konania
      
      
         Žalobkyňa: Polskie Górnictwo Naftowe i Gazownictwo S.A. (Varšava, Poľsko) (v zastúpení: E. Buczkowska a M. Trepka, radcy prawni)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Komisie zo 17. apríla 2019 v konaní podľa článku 102 Zmluvy o fungovaní Európskej únie vo veci AT.40497 — Ceny poľského plynu, ktorým sa ukončuje konanie AT.40497 v súlade s článkom 7 ods. 2 nariadenia Komisie (ES) č. 773/2004 zo 7. apríla 2004, ktoré sa týka vedenia konania Komisiou podľa článkov 81 a 82 Zmluvy o založení ES (1) a zamieta sťažnosť podaná žalobkyňou 9. marca 2017 (ďalej len „sťažnosť PGNiG“).
                  
                              —
                           
                           
                              Žalobkyňa navrhuje zrušiť rozhodnutie v rozsahu, v akom sa týka dôvodov sťažnosti PGNiG týkajúcich sa:
                              
                                          (i)
                                       
                                       
                                          obmedzenia dodávok plynu zákazníkom v niekoľkých členských štátoch Európskej únie, vrátane žalobkyne, v zimnej sezóne 2014/2015 a
                                       
                                    
                                          (ii)
                                       
                                       
                                          podmienenia uzatvorenia zmluvy o doplnkových dodávkach plynu so žalobkyňou záväzkami nesúvisiacimi s dohodou týkajúcimi sa okrem iného zvýšenej kontroly plynovodu Jamal.
                                       
                                    
                        
                              —
                           
                           
                              Z opatrnosti pre prípad, že by Všeobecný súd dospel k záveru, že čiastočné zrušenie rozhodnutia nie je možné, sa žalobkyňa domáha zrušenia rozhodnutia v celom rozsahu.
                           
                        
            
                  —
               
               
                  zaviazať Komisiu na náhradu trov konania.
               
            
         Žalobné dôvody a hlavné tvrdenia
      
      Na podporu svojej žaloby žalobkyňa uvádza päť žalobných dôvodov:
      
                  1.
               
               
                  Prvým žalobným dôvodom je Komisii vytýkané, že pri vydávaní rozhodnutia zneužila svoje právomoci, a to tým, že
                  
                              (i)
                           
                           
                              Komisia prijala rozhodnutie, ktorým fakticky vyhlasuje, že článok 102 ZFEÚ sa nevzťahuje na protisúťažné praktiky spoločností PJSC Gazprom a Gazprom Export LLC z dôvodu existencie štátneho nátlaku vyplývajúceho z vnútroštátnych právnych predpisov Ruskej federácie na nesprávnom právnom základe, t. j. na základe článku 7 ods. 2 nariadenia 773/2004 v spojení s článkom 102 ZFEÚ namiesto článku 10 nariadenia Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 [ES] (2) v spojení s článkom 102 ZFEÚ, t. j. najmä nezohľadňujúc názory členských štátov Európskej únie.
                           
                        
                              (ii)
                           
                           
                              bolo začaté a vedené konanie AT.40497 s cieľom obmedziť právo žalobkyne byť vypočutá v konaní podľa článku 102 ZFEÚ a článku 54 Dohody o Európskom hospodárskom priestore vo veci AT.39816 — Dodávky plynu na trh vyššieho stupňa v strednej a východnej Európe.
                           
                        
            
                  2.
               
               
                  Druhý žalobný dôvod je založený na tom, že Komisia prijala rozhodnutie, ktoré zjavne porušuje článok 102 ZFEÚ tým, že nesprávne vykladá a vyhlasuje, že sa podnik môže úspešne dovolávať podmienky „štátneho nátlaku“ vyplývajúcej z vnútroštátnych predpisov tretej krajiny, ktorá nie je členom EÚ alebo EHP, ako podmienky, ktorá oslobodzuje tento podnik od jeho zodpovednosti za protisúťažné praktiky.
               
            
                  3.
               
               
                  Tretí žalobný dôvod je založený na tom, že Komisia prijala rozhodnutie zjavne porušujúce práva žalobkyne byť informovaná a vypočutá, obsiahnuté v článku 7 ods. 1 a článku 8 ods. 1 nariadenia 773/2004, článku 296 ZFEÚ a článku 47 Charty základných práv, tým, že neposkytla žalobkyni informácie o tom, že Komisia ako základ pre zamietnutie sťažnosti PGNiG týkajúcej sa záležitostí súvisiacich s plynovodom Jamal zobrala do úvahy tiež vnútroštátne právne predpisy Ruskej federácie a nezaslala žalobkyni všetky príslušné dokumenty týkajúce sa tejto záležitosti, čo predstavuje porušenie základných procesných práv.
               
            
                  4.
               
               
                  Štvrtý žalobný dôvod je založený na tom, že Komisia prijala rozhodnutie, ktoré zjavne porušuje článok 7 ods. 1 nariadenia 773/2004 a článok 296 ZFEÚ, keďže neboli dostatočne preskúmané všetky skutkové a právne okolnosti predložené v sťažnosti PGNiG a nebolo poskytnuté odôvodnenie, ktoré by Všeobecnému súdu umožnilo účinne preskúmať výkon posudzovacej právomoci Komisie, čo porušuje základné procesné právo.
               
            
                  5.
               
               
                  5. Piaty žalobný dôvod je založený na tom, že Komisia prijala rozhodnutie, ktoré zjavne porušuje článok 7 ods. 2 nariadenia 773/2004 a v spojení s článkom 102 ZFEÚ tým, že sa dopustila zjavne nesprávneho posúdenia, keď
                  
                              (i)
                           
                           
                              vyhlásila, že rozhodnutie predsedu Energetického regulačného úradu z 19. mája 2015 (č. DRG-4720-2(28)/2014/2015/6154/KF) je dôkazom toho, že obvinenie, pokiaľ ide o uzatvorenie zmluvy o prevádzke v prospech plynovodu Jamal, možno považovať za nepotvrdené.
                           
                        
                              (ii)
                           
                           
                              nesprávne posúdila povahu obmedzení dodávok plynu spoločnosti Gazprom v zimnej sezóne 2014/2015.
                           
                        
            
         (1)  Ú. v. EÚ L 123, 27.4.2004, s. 18; Mim. vyd. 08/003, s. 81.
      
         (2)  Ú. v. ES L 1, 4.1.2003, s. 1; Mim. vyd. 08/002, s. 205.